Han tok artium på Voss gymnas i 1920, ble cand.jur. i 1924, og arbeidet som sakførerfullmektig hos Terje Wold i Vadsø 1925-1927. Han drev egen sakførerforretning i Ålesund fra 1927 til 1947, samtidig som han var forretningsfører for Ålesund Kreditorforening, kommisjonær for Norges Hypotekforening for næringslivet, sekretær for Ålesund Handelsforening og for flere andre lokale næringsorganisasjoner. Han var byfogd i Ålesund 1946–69.